
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 7.254/17.08.2021                                                                                           

REFERAT DE APROBARE
a proiectului de hotarâre privind repartizarea locuinţei situate în oraşul Deta, str. Orhideelor, bl. B, scara B, ap.10 cu două camere, construită pentru tineri, destinată închirierii, realizată de către Agenţia Naţională  pentru Locuinţe.

                 Având în vedere disponibilizarea locuinţei situate în oraşul Deta, str. Orhideelor, bl. B, scara B, ap.10, cu două camere, realizată de către Agenţia Naţională pentru Locuinţe şi necesitatea repartizării acesteia spre închiriere în conformitate cu lista de priorităţi aprobată prin Hotărârea nr. 144/29 octombrie 2019 a Consiliului local al oraşului Deta, anexa nr. 2, dlui Popa Daniel care a confirmat îndeplinirea criteriilor de acces la o locuință ANL, cuprinse în anexa 11 la H.G. nr. 962/2001 pentru aprobarea Normelor metodologice pentru punerea în aplicare a Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare:

1. Titularul cererii de repartizare a unei locuinţe pentru tineri, destinată închirierii, trebuie să fie major, în vârstă de până la 35 de ani la data depunerii cererii, şi să poată primi repartiţie pentru locuinţă în cel mult 36 de luni de la împlinirea acestei vârste.
2. Titularul cererii de locuinţă şi ceilalţi membrii ai familiei acestuia - soţ/soţie, copii şi/sau alte persoane aflate în întreţinerea acestuia - trebuie să nu deţină şi să nu fi deţinut o altă locuinţă în proprietate şi/sau să nu fie beneficiarul unei alte locuinţe cu chirie, proprietate de stat, proprietate a unităţii administrativ-teritoriale sau a unităţii în care îşi desfăşoară activitatea, în localitatea în care a solicitat locuinţă. 
3. Titularul cererii de locuinţă trebuie să îşi desfăşoare activitatea în localitatea în care sunt amplasate locuinţele, 
am iniţiat proiectul de hotărâre alăturat, proiect pe care îl propun spre adoptare consiliului local.
                 Proiectul are la bază art. 15 alin.(5) şi (8) din H.G. nr. 962/2001 pentru aprobarea Normelor metodologice pentru punerea în aplicare a Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare.

